"U vhulungea (kana u tsireledza): Kha zwibveledzwa zwashu ri ṱoḓa tsireledzo Ri ṱoḓou ḓivha arali mbulungelo dzashu dzo tsireledzea, kana arali vhana vhashu vha tshi khou tambisa dzithoi dzine dza vha na tsireledzo khulusa. Ri funa zwiḽiwa zwo thomaho zwa ṱoliwa, na u ṱoda zwithu zwinzhi zwine ra nga nanga khazwo kha zwienda na zwiambaro.A zwi mangadzi musi zwinwiwa zwa daiethe, zwine ha pfi zwo tsireledzea, zwi tea u vha zwo tsireledzea na kha vhaḽa vha re na vhulwadze ha swigiri, zwi tshi nwiwa hu tshi ḓi tou nga a hu nga vhi na zwiṅwe-vho, zwidini. Zwo wanala: Vhakungedzeli vha ṋekedza mawanwa nga ha khwalithi ya zwibveledzwa zwavho. U fana na luswayo lwa zwiḽiwa zwi ḓivheaho zwa tshimange zwi no anzela u shumisa “8 kha 10” kha vhane vha vha na zwimange vho sumbedza uri zwimange zwavho zwi funa zwiliwa izwi Ee! 8 kha 10. I tea u vha i yavhuḓi, yo no wanululwa. Ndi ḓo i lingedza sa zwe ya vhonala kha zwibveledzwa zwa TV, i vhonala i tshi khou ita zwavhuḓi, na kha misumbedzo ya tshibveledzwa tshi sumbedzaho phoindi.NB.Tsumbo ya tshibveledzwa tsha S.A. ndi ya Maswiri Lufuno: Iyi i na zwine ya amba zwinzhi zwo fhambanaho. I a kona u vha ‘kha lufuno’ na tshiṅwe tshithu tshi ngaho (Zwienda zwiswa) kana na funa zwine tshithu tsha shumisa zwone kana u shuma “Ndi funa nḓila ine tshitshena tsha ḓisa ngayo vhutshena’ nga nḓila iṅwe na iṅwe lufuno ndi ipfi ḽa maanḓa. U tumbula: Ipfi u ‘tumbula’ ndi ipfi ḽi ṱavhanyaho ḽine vhakungedzeli vha ḽi shumisa uri “ni khou ḓo wana zwiṅwe zwithu kha hetshi, tshi ṋea ndeme ya tshifhinga tsha u vhala haṋu ni tshi ya phanḓa” kana musi zwi tshi kwama u phakhedzha tshibveledzwa, zwi vha zwa ndeme u lingedza. U tumbula ndi pfulufhedziso ḽa zwiṅwe zwithu zwinzhi zwine zwa kha ḓi ḓa. U fana na u putulula tshifhiwa nga ḓuvha ḽaṋu ḽa mabebo, mitumbulo tshoṱhe tshifhinga i ḓisa maitele a dakalo na u ḓisa khaedu dzi takadzaho. Phuluphedziso: Ipfi heḽi ndi tshiga / sila ḽa tsireledzo. Humbulani nga nḓila ine na ḽi shumisa ngayo kha vhutshilo ha ḓuvha ḽiṅwe na ḽiṅwe, ni ḓo kona u vhona maanḓa aḽo.”Ndi a fulufhedzisa uri ndi ḓo vha ndi hayani nga 5 masiari” ndi nḓila yaṋu ya u ṱuwisa u timatima. Kha khunguwedzo: Phuluphedziso ndi u fulufhedzisa hu itwaho nga tshigwada tsha vhathu vha mabindu kha vharengi nahone i vhonala yo khwaṱha. Phulufhedziso ya u ḓo vhuisa masheleni murahu dzi vha dzi na maanḓa ngauri dzi bvisa khombo ya u edzisa tshibveledzwa. Mutakalo: Hezwi zwi na maanḓa mahulu zwi tshi ḓa kha tshibveledzwa, hu si u amba nga mutakalo wa muvhili, khamusi phambano dzine dza shumiseswa dzo ḓoweleaho ndi ”khwinifhadzani mutakalo waṋu siani ḽa masheleni”nahone zwi a shuma ngauri roṱhe ri a zwi ḓivha uri mutakalo wavhuḓi ndi mini. Arali ni tshi nga ita phulufhedziso ya mutakalo wavhuḓi hu nga vha kha zwiḽiwa, tshumelo kana tshiṅwe tshithu, vha ḓo vha vha tshi khou shuma zwavhuḓi. Mvelele: Mvelele ndi iṅwe ya maipfi a no shumiswa kha ṱhoho dzo ṅwalwaho nga maḽeḓere madenya u lavhelela mvelaphanḓa. Ipfi heḽi ḽi na maanḓa ngauri ndi phuluphedzisi i no thusa u humbula nga ha tshirengiwa. “Ee, arali hetshi tshi tshi bveledza mvelele,tsho tea.” Inwi: 30 GAIDI YA U ḒIGUDISA YAKUSHUMISELE KWO KHETHEAHO KWA LUAMBO (KKL) | TSHIVENḒA"